Posjet Slatini

U ponedjeljak 19.10.2015. učiteljice 1., 2., 3. i 4. razreda vodile su svoje učenike na izlet u Slatinu. Učenici su na centru u Novoj Bukovici trebali čekati autobus u 7:30 ujutro. Kada je autobus stigao krenuli smo u Slatinu. U Slatini smo prvo išli u Gradsku knjižnicu Slatina. U knjižnici smo čitali priču o Kosjenki i Regoču. Zatim smo se mogli prijaviti na kviz povodom Mjeseca knjige. Na kraju smo crtali Kosjenku i Regoča te nam je tako prošlo vrijeme u Gradskoj knjižnici Slatina. Dok smo čekali da kazališna predstava počne imali smo vremena da pojedemo sendvič i popijemo sok. Kada je kazališna predstava počela svi smo sjeli u svoja sjedala i gledali predstavu. Kazališna predstava je trajala 40 minuta, zvala se je „Veliko putovanje maloga puža“ i bila je to lutkarska predstava. Nakon što je kazališna predstava završila išli smo u Zavičajni muzej Slatina. U muzeju ima raznih izložbi te puno stvari iz prošlosti. Jako sam se lijepo provela u muzeju. Kada smo otišli iz muzeja stali smo nakratko u parku da nešto pojedemo i popijemo. Nakon toga smo imali još dosta vremena do dolaska autobusa pa smo otišli u kino pogledati animirani film. Kada je autobus došao po nas krenuli smo kući. Nakon što smo došli u Novu Bukovicu svi smo se razbježali svojim kućama. Meni je bilo jako lijepo i zanimljivo u Slatini. Naučila sam neke nove i zanimljive stvari tijekom posjeta Slatini.

Mateja Podolski, 4. razred